આપણને પૈસાની તીવ્ર જરૂર હતી, પૈસા વગર આપણું કામ અટકી પડે અથવા આપણી આબરૂ દાવ પર લાગી જાય તેવા સંજોગો હતા. આપણી એવી કપરી અને કફોડી પરિસ્થિતિમાં આપણા પર ભરોસો મૂકીને તેણે પૈસા આપ્યા. શું એ એનો ગુનો હતો? આપણે સ્વેચ્છાએ તેની શરતો કબૂલ રાખીને પૈસા લીધા. એણે કંઈ આપણા કપાળ પર બંદૂક મૂકીને એની પાસેથી વ્યાજે પૈસા લેવાનું દબાણ કર્યું નહોતું! હવે આપણે આપણા કરેલા વાયદા મુજબ તેને પૈસા ન ચૂકવીએ અથવા નફટાઈ કરીએ, ખોટા વાયદા કરીને એને ત્રાસ આપીઐ અને એ વ્યક્તિ પોતાના પૈસા વસૂલ કરવા માટે આપણી પાસે કડક ઉઘરાણી કરે તો એમાં ખરેખર ત્રાસ કયા પક્ષે કર્યો કહેવાય?